recursal/SuperWikiNEXT-32B huggingface dataset:
**Мелани Ричардс Грифит** (родена на 9 август 1957 г.) — американска глумица.

Првата улога во кариерата, таа ја добила во филмот *Ноќни движења* (1975), глумејќи наспроти Џин Хекман. Таа станала позната по улогата во еротскиот трилер *Дублерка* (1984) режиран од Брајан Де Палма, за која добила награда за најдобра споредна глумица од националното друштво на филмски критичари. Изведбата на Грифит во *Чудесна девојка* (1986) ѝ донела критички пофалби, а потоа за улогата во *Вработена девојка* (1988), таа била номинирана за Оскар за најдобра глумица и добила Златен глобус.

Во 1990. години Грифит играла низа на улоги кои добиле различни критики: таа добила номинации за Златен глобус за улогите во телевизиските филмови *Бафало девојки* (1995) и *Проект 281* (1999), а исто така добила и Златна малина за најлоша глумица за нејзината изведба во *Пробивање на светлината* (1992), и номинации за истата награда за изведбите во филмовите *Луди во Алабама* (1999) и *Избезумениот Сесил Б.* (2000). Во овој период таа играла и во филмовите *Пацифик Хајтс* (1990), *Водопадите Мулхоланд* (1996), *Лолита* (1997) и *Друг ден во рајот* (1998).

Животопис
---------

Грифит е ќерка на глумицата Типи Хедрен. Од врската со Дон Џонсон, Мелани Грифит ја има ќерката Дакота Џонсон, која, исто така, е глумица. Подоцна, таа била омажена за глумецот Антонио Бандерас, но во јуни 2014 година, по 18 години поминати во брак, тие се развеле.

Наводи
------

1. ↑  „Melanie Griffith Biography: Film Actress (1957–)". Biography.com (FYI / A&E Networks. Посетено на December 31, 2015.
2. ↑  Наташа Спирова, „Кејт и Голди делат иста смисла за хумор, Изабела и Ингрид безвременска убавина", *Антена*, број 866, 30.1.2015, стр. 12-13.
3. ↑  „Ослободување од спомените на пропаднатиот брак", *Утрински весник*, година XVI, број 4754, вторник, 7 април 2015, број, стр. 24.

Надворешни врски
----------------

|  |  |
| --- | --- |
| Ризница | „Мелани Грифит" на Ризницата ? |

* Melanie Griffith на  Семрежната филмска база на податоци (англиски)

* Мелани Грифит — AllMovie (англиски)
* Griffin's weblog

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 17410962
* LCCN: n91099902
* ISNI: 0000 0001 1438 8614
* GND: 122510135
* SUDOC: 059062770
* BNF: cb13931939h (податоци)
* BIBSYS: 90956904
* MusicBrainz: 9c0409b9-c900-4644-a8e9-235b4c4de27d
* NLA: 35988488
* NKC: xx0020568
* BNE: XX1167630
* CiNii: DA10096458

 |

 |
**Мексиканска ситуација** или **мексиканска пресметка** (англиски: *Mexican standoff*) во филмот претставува термин кој означува сцена каде што повеќе ликови имаат вперени оружја еден кон друг, со што се создава стратегиска сотојба каде ниедна страна не може да делува на начин кој овозможува победа.

Тројца мажи го реконструираат мексиканскиот судир

Потекло
-------

Фразата доаѓа во употреба во доцниот 19 век, кога оригинално била употребувана да се прикаже состојбата на неодлучност на мексиканската влада. Фразата се употребува и за вооружени и за невооружени конфликти на статус кво, каде одделните страни не можат да преземат акција.

Мексиканската ситуација во филмовите
------------------------------------

Во филмската уметност, мексиканската ситуација често е портретирана преку многубројни противници со вперени оружја меѓусебе, со што секој противник се чувствува подеднакво загрозен и не верува дека може прв да го употреби своето оружје без последици по сопствениот живот; еден првичен застел може решително да ја уништи нестабилната рамнотежа со што сите противници межусебно ќе се застрелаат. Оваа ситуација се појавува на крајот од филмовите *Добриот, Лошиот и Грдиот* и *Касапски кучиња*. Аналогна нестаблина ситуација може да се појави кога оружјето е во подеднаков дофат на двајца противници, како што е климаксот на филмот *Повторно мртов*. Мексиканската ситуација денес се смета за филмско клише поради претераната негова употреба во шпагети вестерните и акционите филмови.
**Меколи Карсон Калкин**(анг. Macaulay Carson Culkin) (роден на 26 август 1980) — Американски глумец кој се прослави со улогата на Кевин МекКалистер анг.Kevin McCallister) во филмот Сам дома и во Сам дома 2 : Загубен во Њујорк. Тој е исто поѕнат по својте улоги во Ричи Рич, во Вујко Бак, во Мојата Девојка и во музичкиот запис на Мајкл Џексон за песната Црно или бело. Калкин бил рангиран на второто место на топ списокот на музичкатаТелевизија Ви-Ејџ-Уан за "100 најдобри детски ѕвезди" и на топ литата на телевизијата E! за "Топ 50 детски ѕвезди".

Ран живот
---------

Калкин е роден во Менхетн и израснат воЈорквил. Неговиот татко Кристофер Кит Калкин е поранешен глумец познат по неговите продукции на Бродвеј, неговата мајка е Патриција Брентруп која никогаш не се омажила за неговиот татко. Тој бил израснат во Католичко Семејство и посетувал Католичко училиште во Јорквил.

Калкин е трето од седум деца, пет машки и две женски : Шејн (роден 1976), Дакота (1978-2008), Киеран (роден 1982), Квин (родена 1984),Кристиан (роден 1987) и Рори (роден 1989). Во неговото детство Меколи и неговата фамилија живееле во мал стан, мајка му работела во телефонска централа а неговиот татко бил клисар во локалкната католичка црква.

Кариера
-------

Калкин почнал со глумење на четири месеци. Но тој се здоби со интернационална слава со улогата на Кевин МекКалистер во блокбастер Сам дома (1990) и потоа во 1992 година во продолжението Сам Дома 2.

Приватен Живот
--------------

### Врски

Калкин бил оженет со Рејчел Минер во 1998, се разделиле во 2000, а се развеле во 2002 година.

Во 2002 година тој бил во врска со Мила Кунис. Во 2006 г. Меколи живеел во Њујорк, а Кунис во Лос Анџелес. На 3 Јануари,2011 публицистите на Мила Кунис ја потврдиле веста за нивното раскинување.

Од Ноември 2013 калкин е во врска со глумицата Џордан Лејн Прајс.

### Врска со Мајкл Џексон

За време после снимањето на првиот дел на Сам Дома Меколи станал добар пријател со пејачот Мајкл Џексон и се појави на музичкиот спот за песната "Црно или бело". На судењето на Мајкл, Калкин рекол дека спиел во спалната соба на Мајкл но дека Мајкл никогаш не го злоставувал сексуално. Калкин изјавил дека обвинувањата биле смешни. Калкин присуствувал на погребот на Мајкл Џексон.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85441746
* LCCN: n93024415
* ISNI: 0000 0001 1476 5504
* GND: 132983990
* SUDOC: 161465447
* BNF: cb13964400f (податоци)
* BIBSYS: 5086385
* MusicBrainz: efe3f931-0fc7-428f-b68e-616c87bbcfd2
* NKC: xx0022305
* BNE: XX1166754

 |

 |
Човек чие лице е пример за меланхоличен темперамент (1789)
Меленхолија I од Албрехт Дирер, 1514 година
Анатомија на меланхолија на Роберт Бартон, 1626 година, второ издание
**Меланхолија** — душевна болест која се одликува со беспричинска тага, нерасположение, страв, забавени душевни функции и склоност кон самоубиство. Во минатото, од 5-4 век п.н.е. во списите на Хипократ, меланхолијата била опишана како состојба на болест која се одликува со „недостаток на апетит, очај, несоница, раздразливост, вознемиреност". Исто така се тврдело дека „тагата и стравот, кога траат долго време, предизвикуваат меланхолија". Денес, меланхолија се смета за ист феномен како и депресивното растројство.

Според старата хипократска теорија за четирите темпераменти, меланхолијата е резултат на нерамнотежа во човечката душа предизвикана од доминацијата на супстанција произведена од жолчката, која се шири низ крвта во телото.

По откривањето на циркулацијата на крвта од страна на Вилијам Харви во 1628 година, оваа теорија го изгубила своето значење.

Меланхолијата како мотив во уметноста и во популарната култура
--------------------------------------------------------------

* „Меланхолија" — песна на македонскиот поет Јован Котески.
* „Меланхоличар" — песна на македонскиот поет Јован Котески.
* „Меланхолија I" (*Melencolia I*) — бакрорез на германскиот ренесансен мајстор Албрехт Дирер од 1514 година.
* „Меланхолија" (англиски: *Melancholia*) e филм од 2011 година, во режија на Ларс фон Трир (*Lars von Trier*).

Наводи
------

1. ↑  Јован Котевски, *Пеплосија*. Мисла, Скопје, 1966, стр. 18.
2. ↑  Јован Котевски, *Пеплосија*. Мисла, Скопје, 1966, стр. 73.
3. ↑  IMDB, Melancholia (2011) (пристапено на 27.10.2014)

| * п
* р
* у
Видови чувства |
| --- |
| Анксиозност • Апатија • Вина • Вознесеност • Глупавост • Гордост • Горчина • Депресија • Дефетизам •Досада • Ентузијазам • Задоволство • Засраменост • Збунетост • Изненадување;• Лутина • Љубов • Љубомора • Меланхолија • Навредност • Надеж • Носталгија • Огорченост • Одвратност •Омраза • Осаменост • Отфрленост • Паника •Презир • Разочараност • Самозадоволство • Сочувство • Срам • Среќа • Страв • Стравопочит • Страдање • Фанатизам • Фрустрираност • |
Број на откриени вонсончеви планети во 2014 г. Боите го означуваат начинот на откривање:

|  |  |
| --- | --- |
| 
  радијална брзина
  премин
  времемерење
 | 
  неспоредно снимање
  микролеќа
 |

Планета како преминува ѕвезда. Ова е начин за откривање на вонсончеви планети
Секоја планета е слаб извор на светлина во споредба со нејзината матична ѕвезда. Како додатно на тешкотијата за откривање на такви слаби извори на светлина, матичната планета создава блесок што ја изразува. Поради тие причини, само неколку вонсончеви планети биле непосредните набљудувани. Наместо тоа, астрономите ги користат посредните начини за пронаоѓање на планети. До денес успешно се користени шест различни посредни начини. Тие начини се: астрометрија, Доплеров метод, премин, радијална брзина.

Поврзано
--------

* Список на вонсончеви планети

|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
**Менандар** (грчки: *Μένανδρος*, 342/41 - 290 п.н.е.) - старогрчки писател, најпознат претставник на атинската комедија.

Животопис
---------

Релјеф со Менандар, Музеј на уметноста во Принстон.

Творештво
---------

Фреска со портретот на Менандар во Помпеја.
Менандар напишал 108 комедии и осумпати победил на Ленајскиот театарски фестивал.

Иако имал прочитано само неколку фрагменти, Гете имал високо мислење за Менандар кого го сметал за единствениот човек кој може да се спореди со Милиер. Тој зборувал со големо воодушевување за Менандар, велејќи дека „освен Софокле, не знам ниеден кон кого би чувствувал толкава симпатија. Тој е сосема чист, благороден, голем и ведар, неговата привлечност е недостижна."

Наводи
------

1. ↑  Konstan, David (2010). *Menander of Athens*. Oxford: Oxford University Press. стр. 3–6. ISBN 0199805199.
2. ↑  Apollodorus: *Chronicle*, fr.43
3. ↑  J. P. Ekerman, *Razgovori sa Geteom: Poslednjih godina njegova života*. Beograd: Rad, 1960, стр. 75.
4. ↑  J. P. Ekerman, *Razgovori sa Geteom: Poslednjih godina njegova života*. Rad, Beograd, 1960, стр. 68-69.

|  |  |
| --- | --- |
| Stub icon | *Оваа статија од областа на книжевноста е никулец. Можете да помогнете со тоа што ќе ја проширите.** п
* р
* у
 |
**Никерсонов Леден Гребен** — леден гребен кој е широк околу 35 милји, и кој се наоѓа северно од ледникот Сиематковски и западниот дел на Рупертовиот Брег, Земја на Мери Берд, Антарктик. За прв пати бил забележан и мапиран од Антарктичката експедиција на Берд (1928-30). Именуван од Советодавниот комитет за имиња на Антарктикот (US-ACAN) по командантот Х. Никерсон, административен службеник во персоналот на американската морнарица, Task Force 43, за време на операцијата Длабоко замрзнување 1966 година.

Наводи
------

1. ↑  „Nickerson Ice Shelf". *Geographic Names Information System*. United States Geological Survey. Посетено на 2009-11-13.
**Напоредно општество** се однесува на самоорганизација на етничко или верско малцинство, често, но не секогаш имигрантски групи, со намера за намален или минимален просторен, социјален и културен контакт со мнозинското општество во кое тие имигрираат.

Поимот беше воведен во дебатата за миграцијата и интеграцијата во раните 1990-ти од страна на германскиот социолог Вилхелм Хајтмајер. Тој станал истакнат во европскиот јавен дискурс по убиството на холандскиот режисер и критичар на исламот Тео ван Гог.[] Во 2004 година, Здружението за германски јазик го избрал како второ како Збор на годината.[]

Поврзано
--------

* Пиларизација
* Мултикултурализам
* Лајткултур
* Авто-сегрегација
* Гето
* Напореден Полис, намерно создавање на паралелно општество за надминување на угнетувачките системи
* Чувствителна урбана зона (Франција)
* Особено ранлива област на јавни станови (Данска)
* Ранлива област (Шведска)

Наводи
------

1. ↑  Parallelgesellschaften?, *Aus Politik und Zeitgeschichte*, No. 1–2 (2006)
2. ↑  , "Integration, Social Networks and Economic Success of Immigrants: A Case Study of the Turkish Community in Berlin"
Писателката Милица Паулус 
е родена во Кавадарци,
а привремено живее во Минхен. 

Студирала компаративна книжевност.
Дипломирала во Германија 
-Дипломиран писател и литературно пишување-

Пишува поезија и проза за деца, млади и возрасни. 
Има напишано околу 100 книги на македонски и на германски јазик, некои од нив се преведени и на повеќе јазици. 

Уредник е на 15 антологии и зела учество во 32 антологии. 

Таа е пријавена, 
како самостален писател во Германија, од 1999 година.

Член е на -Банд на писатели- во Германија, 
од 1999 година. 

Милица Паулус е куќен писател на познатата издавачка куќа -Персимплех- во Германија,
од 2008 година.

Член на здружение на писатели - Манускрипт- во Македонија,
од 2015 година

Член е на - Здружение на просветни работници - литературни творци на Македонија, при -Домо на просветни работници- 
од 2016 година. 

Член е на здружението
- МаиБх- во Македонија,
од 2021 година.
Координати: 68°56′23″N 136°10′22″W﻿ / ﻿68.93972° СГШ; 136.17278° ЗГД﻿ / 68.93972; -136.17278

**Мекензи** — река во Канада. Басенот на реката **Мекензи** е најголем во Канада, а втор по големина во Северна Америка.

Тргнувајќи од западниот крај на големото Ропско Езеро, реката тече во насока на северозапад главно низ облати покриени со вечен мраз, и се влева во морето низ делта која, во зависност од сезоната може да биде мочурлива. Во текот на зимските месеци реката замрзнува по целата своја должина. Тоа е главно широка река, меѓу 1,5 и 6,5 километри со стрмни брегови од чакал и со чести мрежи од канали. Водите на реката Мекензи што излегуваат од Големото Ропско Езеро се бистри, а седиментот се наталожил во езерото. Водите од главната притока Лајард се матни и овие два тека не се мешаат целосно во првите 320 км надолу од утоката. На половина од својот тек реката Мекензи се влева во Големата Мечкина Река, која ја носи водата од Големото Мечкино Езеро. Мекензи со своите притоки има поречје големо околу 1,805,200 км², а тоа е површина со големина колку Мексико.

Наводи
------

1. ↑  „MAGS: Daily Discharge Measurements". University of Saskatchewan. Посетено на 2011-09-16.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 234579038
* LCCN: sh85079411
* GND: 4036840-3
* NKC: ge1147780

 |

 |
Јан Лујкен, илустрација на Параболата за пријателот на полноќ.
**Наравоучение** или **поука** — порака која се пренесува преку некој настан или приказна. Наровоучението може да биде оставено на читателот или слушателот сам да го сфати, но може да биде и ескплицитно дадено во максима. Пример за вториот случај е крајот на Езоповата басна за Желката и зајакот, каде упорната желка ја добива трката против брзиот самобендисан зајак, каде поуката е: „полека, но сигурно до победа". 

Тука се употребуваат типизирани ликови како начин на пренесување на поуката, елиминирајќи ја комплексноста на карактерите кои меѓусебно соделуваат, и така давајќи му на авторот лесен начин на пренесување на пораката. Кај пооформените ликови, како оние во Шекспировите пиеси, поуката може да биде суптилна, но не помалку присутна, или пак писателот може да избере друг начин да го изведе тоа (како да речеме „Прологот" на „Ромео и Јулија".)

Низ историјата на пишаната книжевност, големиот дел од белетристиката служела не само за забава, туку и за поука, информирање и карактерно подобрување на читателите. Во класичната драма да речеме, улогата на хорот била да коментира на случувањата и да влече наравоучение за публиката; романите на Чарлс Дикенс пак, се двигатели на поуки во врска со социјално-економските прилики во Викторијанска Британија.

Наравоучението е најочигледно во детската литература, каде понекогаш тоа се дава дури и со самите зборови, „Наравоучение:" или „Поуката од оваа приказна е...." Ваквите експлицитни практики денес во голема мера се демодирани, и се пишуваат само од иронични причини. Како што Оскар Вајлд накратко забележал: „*Добрите завршија среќно, а лошите несреќно. Ете тоа ти е приказна.*"

Наводи
------

1. ↑  „наравоучение" — Дигитален речник на македонскиот јазик
2. ↑  „наравоучение" — Официјален дигитален речник на македонскиот јазик
3. ↑  „поука" — Дигитален речник на македонскиот јазик
4. ↑  „поука" — Официјален дигитален речник на македонскиот јазик
5. ↑  Цитати од Оскар Вајлд Пристапено на 30 октомври 2006. (англиски)
**Милко Бојковски** (Куманово, 1985) — македонски писател.

Животопис
---------

Бојковски е роден во Куманово, во 1985 година. Дипломирал општа и компаративна книжевност на Филилошкиот факултет „Блаже Конески" во Скопје.

Творештво
---------

Бојковски пишува поезија и кратки раскази. Неговите творби повремено се објавувани во е-списанието „Електролит", на српската интернет-страница за поезија „Поезин", како и во Балканскиот книжевен гласник. Автор е на поетските книги „Загубениот Париз" (2012) и „Хиени во градот" (2019), а во 2017 година ја објавил збирката раскази „Фотографии од пеколот". Во прозните дела најчесто обработува проблеми од животот на младите луѓе во градските средини, а често пишува и за неговото отуѓување од материјалниот свет. Неговиот книжевен јазик и стилот се блиски до постмодернизмот. 

Три негови кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Наводи
------

1. ↑  Милко Бојковски, *Фотографии од пеколот*. Скопје: Бегемот, 2017.
2. ↑  Милко Бојковски, *Фотографии од пеколот*. Скопје: Бегемот, 2017.
3. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 366.
4. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 301-304.
**Медицинско помагало** е секој инструмент, апарат, уред, материјал или друг производ што се користи во хуманата медицина, што нема фармаколошко, имунолошко или метаболичко дејство, а се користи самостојно или во комбинација, вклучувајќи го и неопходниот софтвер за правилна употреба. Медицинските помагала се користат за дијагностика, превенција, следење, третман или олеснување на различни болести, повреди или хендикеп, испитување, замена или модификација на анатомски или физиолошки процеси, контрола на зачнување, материјали за клинички испитувања.

Класификација
-------------

### САД

FDA ги класифицира медицинските помагала во три класи, врз основа на нивото на контрола кое е потребно за да се осигура нивна безбедност и ефикасност:

* класа I (општа контрола), на пример еластичен завој и хируршки ракавици,
* класа II (општа и посебна контрола), на пример инфузиски пумпи, хируршки престилки и апарати за ултразвучно снимање,
* класа III (општа контрола, посебна контрола и предмаркетиншко одобрение), на пример срцеви залистоци и импланти од силиконски гел за полнење на гради.
**Грешка во скриптата: Функцијата „infoboxTemplate" не постои.**

Начо Монреал
**Игнасио „Начо" Монреал Ерасо** (Памплона, 26 февруари 1986) — професионален шпански фудбалер кој игра во одбрана на позицијата лев бек и центархалф. Играч е од лондонски ФК Арсенал и репрезентативец Шпанија.

Клупска кариера
---------------

Монреал ја започнал фудбалската кариера играјќи во екипата Осасуна во родната Памплона, за која играл и во младите возрасни категории. За првиот тим Осасуна дебитирал во првентство на утакмица против екипата ФК Валенсија одиграна на 22 октомври 2006 година, а во текот на првата сениорска сезона одиграл на 10 првенствени и уште 6 утакмици во европски натпреварувања. Во наредните 4 сезони Начо станал стандарден играч на екипата од Памплона.

По истекот на договорот со Осасуна, во јуни 2011 потпишал петогодишен договор со екипата Малага, вреден е околу 6 милиони евра. Благодарение на одличните партии во дресот на екипата Малага привлекол внимание од мојќните клубови, а во зимскиот преоден рок 2013, после цела една и пол сезона во Малага, преминал во редовите на лондонски Арсенал со кој потпишал повеќегодишни договор вреден околу 10 милиони евра. Два дена подоцна дебитирал за лондонски тим во премиер лига победил над ФК Стоук Сити. Први гол за „Топџиите" постигнал на 16 март против Свонзи.

Во јануари 2016 го продолжил договорот со клубот на уште три сезони.

Репрезентативна кариера
-----------------------

Монреал играл за младата репрезентација на Шпанија европско првенство 2009 каде одиграл сите три утакмици во групни фази.

Селектор на Хулен Лопетеги го вметнал на списокот репрезентативци на Шпанија за Светско првенство 2018 во Русија, но не одиграл ни една од четирите утакмици на шпанскиот тим на првенството.

Успеси и признание
------------------

* ФА куп (3): 2013/14, 2014/15, 2016/17
* ФА Комјунити шилд (3): 2014, 2015, 2017

Поврзано
--------

* ФК Осасуна
* ФК Арсенал
* Фудбалска репрезентација на Шпанија

Наводи
------
**Месински Проток** (италијански: *stretto di Messina*, сицилиски: *strittu di Missina*) — тесен проток помеѓу Сицилија и јужниот крај на Калабрија, јужна Италија. Го поврзува Тиренското Море на север со Јонското Море на југ. Широк 3,1 км во најтесниот дел меѓу Торе Фаро и Вила Сан Џовани, а 5,1 км кај градот Месина. Достигнува најголема длабочина од 250 м.

Протокот има силни плимни струи кои создале мошне својствен екосистем. Во северниот дел се јавува природен вител, поврзан со старогрчката легенда за Сцила и Харибда.

Во 1957 г. преку протокот е поставен далекувод од 220 kV, чии столбови се меѓуа највисоките во светот. Подоцна истиот е заменет со подводни кабли, но кулите се запазени како историски споменици.

Преселба на птиците
-------------------

Месинскиот Проток го прелетуваат многу видови птици во нивната годишна преселба кон северна Европа. Поради стеснетиот облик на земјиштето, местото е минувалиште за дури 300 вида преселници, вклучувајќи 35.000 грабливки во пролетниот период. Меѓу нив најчести се осојадот и блатната еја, а редовно летаат и планинскиот орел и египетскиот мршојадец. Во крајбрежните солени езера одмораат видови како црниот ибис, пламенецот (фламинго), долгоногата шлука и разни штркови. Динамаре и другите планини од венецот Пелоритани се особено погодни места за набљудување на птици во лет.

Морски видови
-------------

Поради посебните хидрогеолошки услови, протокот се одликува со голема биоразновидност и бројни ендемски видови. Мошне застапени се длабоководните риби како иглозабот кои повремено се насукуваат на брегот поради силните струи. Низ овие води се одвива и преселба на многу видови риби од Средоземното Море.

Сообраќај
---------

Бродски сообраќај преку протокот. Во позадината се гледа градот Месина.
Помеѓу Месина во Сицилија е поврзан со Апенинскиот Полуостров со траект до Вила Сан Џовани, на неколку километри северно од Реџо Калабрија; на него се превезуваат и вагоните од железничката линија Палермо-Неапол. Помеѓу Месина до Реџо Калабрија сообраќа и хидроглисер.

Веќе неколку децении постои проект за изградба на мост преку протокот, поврзувајќи го Апенинскиот Полуостров со Сицилија. Последенп пат овој проект е заживеан во 2000-тите, но откажан во февруари 2013 г.

Поврзано
--------

* Сцила и Харибда
* Сицилиски Проток
* Месински земјотрес

Наводи
------

1. ↑  TheSanti63 (2010-08-25). „Correnti nello Stretto di Messina".
2. ↑  Andrews, Tamra (2000). *Dictionary of Nature Myths: Legends of the Earth, Sea, and Sky*. Oxford University Press. стр. 171. ISBN 978-0-19-513677-7. Посетено на 25 May 2016.
3. ↑  Corso, Andrea. „European Birding Hot Spot: The Strait of Messina, southern Italy". *www.surfbirds.com*.
4. ↑  Sicily to get longest bridge from TimesOnline. посет. 8 март 2009 г.

Надворешни врски
----------------

|  |  |
| --- | --- |
| Ризница | „Месински Проток" на Ризницата ? |

* Слики од Месинскиот Проток
* Новости и занимливости за протокот Архивирано на 21 октомври 2011 г.
* Сообраќаен портал на протокот
Јоханес Кеплер за првпат користел „Вулгарна ера" за да ги разликува датумите на христијанскиот календар од пролетната година што обично се користат во националното право.
**Наша ера** или скратено **н.е.** (латински: *Anno Domini*, кратенки — **AD** или **A.D.**; англиски: *Common/Current Era*, кратенка **CE**) како и изразот **пред наша ера** (англиски: *Before Christ* и скратено **BC** или **B.C.** или *Before the Common/Current Era* и скратено **BCE**) — ознаки за одредување на годините користени од јулијанскиот и грегоријанскиот календар.

Поделбата е направена според раѓањето на Исус Христос, при што со *н.е.* се обележуваат годините после започнувањето на оваа ера, а со *п.н.е.* годините пред тоа.

Според оваа шема, не постои година обележана како *година нула*, па така годината 1 н.е. е веднаш после 1 п.н.е. Овој систем е измислен во 525 година, и не бил широко користен сè до времето на ренесансата.

Наводи
------

1. ↑  Teresi, Dick (July 1997). „Zero". *The Atlantic*.

Надворешни врски
----------------

* Calendar Converter
**Основно училиште „Лирија"** (официјално: **Основно општинско училиште „Лирија" - Житоше**; скратено: **ООУ „Лирија"**) — централно основно училиште во селото Житоше.

Името на училиштето доаѓа од албанскиот збор „лирија" што означува Слобода.

Настава
-------

Во училиштето наставата се изведува на албански и македонски наставен јазик. Има вкупно 21 паралелка од прво до деветто одделение со вкупно 268 ученици.

Подрачни училишта
-----------------

Во составот на училиштето влегуваат следниве подрачни училишта:

* ПУ „Лирија" - Локвени, подрачно училиште на македонски наставен јазик.

Галерија
--------

* ВлезотВлезот
* ИгралиштеИгралиште
* Поглед на училиштетоПоглед на училиштето

Наводи
------

1. ↑  „Образование | Општина ДОЛНЕНИ". *www.opstinadolneni.gov.mk*. Посетено на 2021-12-30.

Координати: 41°25′15″N 21°16′45″E﻿ / ﻿41.42083° СГШ; 21.27917° ИГД﻿ / 41.42083; 21.27917
**Напев на Г-жица** (гер. *Air auf der G-Saite*) е адаптација од германскиот виолинист Август Вилхелми на оркастрално дело од Јохан Себастијан Бах насловено како „Ер". Делото се свири бавно и слободно, и се одликува со испреплетена хармонија и мелодија.

Историја
--------

Изворното дело е споменатот „Ер" од Оркестралната свита Бр. 3 во Д-дур, BWV 1068, компонирана за неговиот покровител, Леополд, Принц на Анхалт-Кетен некаде помеѓу 1717 и 1723 г. 

Насловот доаѓа од Вилхемиевиот аранжман на делото за виолина и пијано. Со транспозиција на тоналитетот на делото од изворниот Д-дур во Ц-дур и снижување на мелодијата за една октава, Вилхеми можел да го свири ова дело на само една жица од виолината - Г-жицата.

Надворешни врски
----------------

* Оркестрални свити: Слободни извори на проектот „Меѓународна музичка библиотека на партитури" (англиски) (најдолу)
* Панев на Г-жица: Слободни извори на проектот „Меѓународна музичка библиотека на партитури" (англиски)
* Free typeset Партитура за тромбонски квартет од *Cantorion.org*

Аудиоснимка
-----------

|  |  |
| --- | --- |
|  | 
Напев на Г-жица од Оркестралната свита Бр. 3, BWV 1068

Аудиоснимка од 1920 г. во изведба на Џоел Белов (виолина) и Роберт Гејлер (пијано)

---

 |
| *Проблеми со пуштањето? Помош.* |

### Видеоснимка

* Изведба на „Напев на Г-жица" од виолончелистот Џулијан Лојд Вебер
**Милица Димитријовска-Радевска** e македонска поетеса, научен истражувач во областа на литература и педагогија, родена е 1967 во село Вирово, Демир-Хисар.

Биографија
----------

Дипломирала на Универзитетот на Филолошки факултет, во Скопје, група македонски јазик. Работи како професор по македонски јазик и литература во СОУ „Таки Даскало" во Битола. Член е на Друштвото на писатели на Македонија и на Македонското научно друштво од Битола. Радевска има објавено голем број на творби во литературни списанија, билтени, алманаси како во ,,Современост‘‘ , „Современи дијалози", „Стoжер ", „Раст", „Синтези", „Акт", „Книжевни елементи", „Прилози", „Зенит", „Ријеч", Брчко, Босна и Херцеговина, ревијата ,,Бранување", списанието за литература и култура „Хелис" од Романија и др. Трудови од областа на воспитно-педагошка дејност има објавувано во: „Воспитни крстопати", „Образовни рефлексии", „Литературен збор", „Просветно дело".

Автор е на стихозбирките на повеќе стихозбирки, а својот научен и истраќувачки труд го реализира со подготовка на наставното помагало ,,Јазикот и графиката", во соавторство со Весна Мундишевска-Велјановска.

Учествувала на повеќе книжевни манифестации и научни средби од областа на литературата и воспитно-педагошката дејност. Нејзината поезија е преведена на српски, англиски, романски јазик. Свои критички огледи, записи, рецензии напишала за повеќе современи македонски автори: Радован П. Цветковски, Раде Силјан, Веле Смилевски, Панде Манојлов, Владимир Костов, Весна Мундишевска-Велјановска, Весна Мојсова-Чепишевска, Борче Панов, Лидија Димковска, Даниела Андоновска Трајковска, Кире Неделковски, Петко Шипинкаровски и други.

Дела
----

,,Обидници‘‘ Книжевна младина на Македонија, Скопје 1988 година;

„Лечебница" ( Развиток -Битола 2000 г. );

,,Поетски дијалог" во соавторство со Весна Мундишевска–Велјановска, Матица, Скопје, 2010 „Воздишки на ветрот",Матица, Скопје, 2013;

„Лузни на зборот",Битолскиот книжевен круг, Битола, 2016;

„Сам во пределите на сонот",Матица, Скопје, 2019; к

,Јазикот и графиката", во соавторство со Мундишевска–Велјановска.
Напоритан
**Напоритан** или **наполитан** (јапонски: ナポリタン) е популарно јапонско јадење со тестенини итамеши. Јадењето се состои од меко варени шпагети, доматен кечап, кромид, копче печурки, зелени пиперки, колбаси, сланина и по желба табаско сос. Се тврди дека Напоритан е од Јокохама.

Потекло
-------

Создаден е од Шигетада Ајри (入江茂忠), готвачот на хотелот Њу Гранд во Јокохама.

Име
---

Готвачот го нарекол јадењето по Неапол, Италија (оттука и „Наполи"). Фонетски, јапонскиот јазик не ги разликува Р и Л како посебни звуци, и затоа ги користи истите знаци на катакана за да ги претстави Р и Л звуците на западните азбуки. Така, при конвертирање на катакана назад на англиски, само врз основа на јапонското пишување, правописот со англиската азбука е двосмислен и може да варира. Правописот **Напоритан** е изведен од вообичаената романизација на јапонскиот јазик, додека правописот **Наполитан** го зема предвид потеклото на името. Ова може грубо да се преведе како **неаполски**.

Наводи
------

1. 1 2  スパゲッティナポリタンは横浜生まれ! (PDF) (Japanese). Архивирано од изворникот (PDF) на 2011-05-23.CS1-одржување: непрепознаен јазик (link)
Спомен обележје за паднатите борци и цивилни жртви во и од Малкоец, меѓу кои е ѝ името на Милко Митрески.
**Милко Ников Митрески** ( 1920
 во Малкоец, Кичевско — 1 октомври 1943

 на Буковиќ (планина)) — македонски партизан, борец за слобода на Македонија и учесник во НОВ.

Животопис
---------

Произлегувал од сиромашно семејство, кое се занимавало со земјоделство. Како активен младинец и член на СКОЈ во летото 1943 година стапил во редовите на Кичевско - мавровскиот партизански одред. Во септември 1943 година, од слободно Кичево заминал со четата на комесарот Мирко Милески да ја бранат слободната територија на Македонија. Загинал на Буковиќ во борба со Германците и балистите на 1 октомври, 1943 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 83.
**Наредба** (**команда**, **инструкција**) — заповед во информатиката што се задава на програм во својство на некаков толкувач, со цел да изврши дадена задача. Најчесто наредбата се задава во некој вид на посредник со наредбен ред како лушпа (*shell*).

Поимот „наредба" се користи поконкрето кај наредбените (императивни) програмски јазици. Овие јазици се нарекуваат така поради тоа што исказите во нив се запишуваат во облик налик на граматичкиот наредбен начин кај природните јазици, обично во глаголска форма.

Многу програмски јазици допуштаат посебно обликувани аргументи наречени „ознаки" (*flags*), кои го менуваат редовното поведение на наредбата, додека пак понатамошните аргументи посочуваат врз што делува наредбата. Ако споредиме со природните јазици, тогаш ознаките се прилози, а другите аргументи се предмети.

Примери
-------

Еве некои примери за наредби што се задаваат на наредбен толкувач (Unix-лушпа):

* cd /home/pete

Оваа наредба го менува местото на корисникот во стеблото на директориуми од тековната положба во директориумот /home/pete. „cd" е наредбата, а „/home/pete" е аргументот.
* echo "Hello World"

Оваа наредба го испишува текстот hello во стандардниот тек на изводот, кој пак, во овој случај, само ќе го испише текстот на екранот. „echo" а наредбата, а „"Hello World"" е аргументот. Употребата на наводници значи дека зборовите „Hello" и „World" да се земат во целина (т.е. да не се сметаат за засебни аргументи).
* ls -l -t -r /bin
* ls -ltr /bin

Оваие наредби се истоветни. Ги наведуваат податотеките во директориумот /bin. „ls" е наредбата, „/bin" е аргументот, а има и три ознаки: „l", „t" и „r".
* cat ch1.txt ch2.txt

Со ова се прикажува содржината на податотеките ch1.txt и ch2.txt. „cat" е наредбата, а „ch1.txt" и „ch2.txt" се аргументите.
Here are some commands given to a different command line interpreter (DOS, OS/2 и Microsoft Windows). Ознаките се доделуваат поинаку, но замислата е иста:

* dir /A

Ова ја наведува сета содржина на тековниот директориум. „dir" е наредбата, а „A" е ознаката. Нема аргумент.
* type /P readme.txt

Ова ја прикажува содржината на податотеката readme.txt. „type" е наредбата. „readme.txt" е аргументот. „P" е параметар...

Поврзано
--------

* Наредбен ред
* Список на наредби во DOS
* Формална граматика

Надворешни врски
----------------

* `command`: извршете проста наредба — наредби и помошни програми, The Single UNIX® Specification, Издание 7 од The Open Group (англиски)
* Наредба Архивирано на 2 јули 2017 г. — FOLDOC (англиски)
**Минхенскиот масакар** се случил на 5 септември 1972 во Минхен, за време на одржувањето на 20. Летни олимписки игри. Група од 8 Палестинци поврзани со терористичкото движење Црниот септември влегла во Олимпиското село, при што киднапирале 11 израелски спортисти. Во текот на 18-часовната заложничка драма, во неуспешниот обид на германската полиција да ги ослободи заложниците, биле убиени сите заложници и петмина од грабнувачите. Од останатите грабнувачи, уште двајца биле убиени подоцна, веројатно од Мосад, а единствениот преживеан се верува дека е Џамал Ал-Гашеи кој и денес живее скриен на непозната локација. По овој настан, целата израелска олимписка делегација ги напуштила игрите.

Во знак на одмазда, на 10 септември Израел ги нападна Либан и Сирија, предизвикувајќи голем број жртви меѓу цивилите.

Наводи
------



|  |  |
| --- | --- |
| Ризница | „Минхенски масакр" на Ризницата ? |
**Маја Зебиќ** (родена на 31 мај 1982 во Сплит) е хрватска ракометарка која игра за Јенимахале Беледијеси и за хрватската репрезентација.

Каиера
------

Во својата богата клупска кариера Зебиќ играла за Сплит Калтенберг, Локомотива Загреб, Подравка Копривница, Ичако, Зајечар и Вардар пред да дојде во Јенимахале.

Со Подравка има освоено седум шампионски титули и седум титули во Купот на Хрватска како и една титула во Регионалната лига во сезоната 2008-2009. Со хрватскиот шампион, исто така, играла во финалето на Купот на победници на куповите во 2005 година и во финалето на Купот на ЕХФ во 2006 година. По седум години во клубот од Копривница, во 2011 година се преселила во Ичако каде го имала своето прво искуство во странство. Во Итчако се задржала само една сезона и триумфирала во Суперкупот на Шпанија, но играла и во финалето на Лигата на шампионите во кое сепак шпанскиот тим бил поразен од норвешкиот Ларвик. Од 2012 до 2014 година настапувала за српскиот Зајечар со кој го освоила Купот на Србија, а во 2014 година дошла во Вардар. Во 2014, 2015 и 2016 година, таа триумфирала со Вардар во Македонското првенство и Купот на Македонија. Пред почетокот на сезоната 2016-2017 таа се преселила во турскиот клуб Јенимахале Беледијеси.

Од 2006 година, Маја Зебиќ е стандардна во составот на репрезентацијата на Хрватска со која има настапено на четири европски и на три светски првенства, а била дел и од олимпискиот тим што го освоил 7.место на ОИ 2012 во Лондон.

Наводи
------

1. ↑  Official squad 2012 Women’s EHF European Championship
2. ↑  „Maja Zebić". eurohandball.com. Архивирано од изворникот на 2013-11-09. Посетено на 8 July 2011.
3. ↑  hentbolhaber.net: *Eler: Parolamız şampiyonluk*, пристапено на 25 февруари 2018

Надворешни врски
----------------

* Профил на eurohandball Архивирано на 17 ноември 2019 г.
* Профил на sports-reference Архивирано на 15 декември 2012 г.
**Луиг Гуракуци**  — основно училиште во Желино, Општина Желино..

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

Познати личности кои предавале во ова училиште
----------------------------------------------

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)

Надворешни врски
----------------

Портал на основни и средни училишта Архивирано на 16 октомври 2011 г.
Министерство за образование и наука

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |
Советски и руски милиционерски значки на законоспроведувачките органи.  Земји во кои полицијата некогаш се викала *милиција*
  Земји во кои полицијата сè уште се нарекува *милиција*
**Милиција** — назив за цивилна полиција во некои комунистички држави. Поимот се користел во Советскиот Сојуз и неколку држави од Варшавскиот договор, како и во Југославија, а денес сè уште се користи во Белорусија, Таџикистан, Узбекистан и Киргистан, но исто така и во непризнаените републики Абхазија, Јужна Осетија и Приднестровие.

Милицијата во популарната култура
---------------------------------

* „Метал-милиција" (англиски: *Metal Militia*) - песна на американската хеви-метал група „Металика" (*Metallica*) од 1983 година.

Наводи
------

1. ↑  Discogs, Metallica ‎– Kill 'Em All (пристапено на 22.1.2021)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Железничкиот мост Мескио** е железнички мост изграден во 1918 година. Се наоѓа на железничката пруга Венеција-Удине, на североистокот на Италија. Структурата и е од 1918 година била тргната од употреба во 2006 година, а потоа демонтирана. Главните греди биле однесени во структурната лабораторија на Универзитетот во Падова за инженерски студии.

Технички детали
---------------

Главната хоризонтална структура има 12.40 метри. Има отворена структура направена од блиско заковани композитни носачи, 865 милиметри широк и 838 милиметри во висина. Железничката пруга над мостот била составена од дрвени греди вдлабнати помеѓу споени носачи, при што секој близок носач ги потпираше дрвените елементи што држат една иста шина.

Наводи
------

1. ↑  Pipinato, Alessio; и др. (2011). „Fatigue tests on riveted steel elements taken from a railway bridge". *Structure and Infrastructure Engineering*. **7** (12): 907–920. doi:10.1080/15732470903099776.

|  |  |
| --- | --- |
| Stub icon | *Оваа статија поврзана со Италија е никулец. Можете да помогнете со тоа што ќе ја проширите.** п
* р
* у
 |
**Маја Вукичевиќ** (8 април 1974

) — македонска пејачка.

Животопис
---------

Најпрвин, кариерата ја започна како ТВ презентер и новинар, но музиката цело време била присутна во нејзиниот живот, благодарение на нејзината мајка Милка, која била оперска пејачка. Нејзиното пејачко деби се случи во септември 1997. година, кога на фестивалот Охридски трубадури ја исполни композицијата Единствен на Кире Костов и Огнен Неделковски, за чија интерпретација се здоби со награда. Потоа, Маја ја продолжува кариерата на фестивалите Еврофест ’97 и Скопје ’98. На Скопскиот фестивал настапува со песната Број до десет на Стево Чрчев и Александар Митевски, за која аранжманот го напиша познатиот белграѓанец Раде Радивојевиќ. Во текот на 1998. година Маја соработува со тандемот Дарко Димитров - Александар Ристовски - Принц, од која се изродува песната „Остави ме", со која вокалистката успеа да се издигне над просекот и со која почна високо да котира на македонските топ листи. На штипскиот музички фестивал Макфест '98 настапува со техно-темата Слепец со која (без оглед што поминува без награда) успева уште поцврсто да ги зајакне своите позиции. Годината што следува, 1999 г. Маја Вукичевиќ најмногу ја посветува на својот визуелен изглед. За темата Јас со помош на белградскиот режисер Дејан Милиќевиќ реализира ефектен видеоспот, а со спот ја илустрира и својата следна композиција Признавам (од Макфест ’99) на Кристијан Габровски. За темата Немој да си наивен од Скопскиот фестивал 2000. година не бил реализиран видеоспот, иако со истата Маја имаше забележителен сценски настап. Потоа, заради семејните обврски Маја Вукичевиќ едно време апстинираше од музичката сцена, а ништо не се случи ниту со нејзината соработка со водачот на Архангел - Ристо Вртев, која беше помпезно најавувана, и која требаше да резултира со албум. Место тоа, вистинското враќање оваа пејачка го имаше на Макфест 2002, каде настапи со песната Зборови на Кристијан Габроски, и со која имаше забележителен настап. Успехот на оваа композиција ја иницираше повторната соработка на Маја Вукичевиќ со Кристијан Габроски, а веднаш по Макфест 2002, во неговото студио, Маја ги сними песните кои треба да се најдат на нејзиното деби-цеде - Зборови.

Дискографија
------------

Профил на Маја Вукичевиќ на ВБУ Музички Регистар

Наводи
------

1. ↑  „Muzika.Net.Mk > Изведувачи > Маја Вукичевиќ". *web.archive.org*. 2004-11-29. Архивирано од изворникот на 2004-11-29. Посетено на 2020-10-08.CS1-одржување: бот: непознат статус на изворната URL (link)
2. ↑  „Маја Вукичевиќ". *web.archive.org*. 2012-05-31. Архивирано од изворникот на 2012-05-31. Посетено на 2020-10-08.CS1-одржување: бот: непознат статус на изворната URL (link)
**Наце Кралев Ивановски - Буѓони** (Куманово,  1919
 - Белановце, Кумановско, 14 октомври 1941

) — македонски комунист, учесник во НОВ.

Животопис
---------

Буѓони е роден во 1919 година во Куманово. Потекнува од сиромашно работничко семејство. По завршувањето на основното училиште, во 1932 година го изучил ковачко-коларски занает. Во 1935 година го завршил занаетчиското училиште. Во 1934 се вклучил во напредното работничко движење кога станал и член на Металската синдикална подружница. Се дружел со напредни младинци од градот и станува постојан посетител на Работничкиот дом каде за првпат слушнал за експлоатацијата на работниците. Читал работнички весници и напредна литература, посебно книги со социјална тематика. Истата година станал член на воспитно-младинската група. Во работничкиот дом ги посетувал предавањата и ги слуша разговорите на постарите комунисти и оние што раководеле со Урсовите синдикати во градот. Во 1938 година станува член на СКОЈ и член на скоевската група раководена од Боро Петрушевски - Папучар. Работел на придобивање млади луѓе и нивно вклучување во напредното движење, особено меѓу чираците и калфите од градот и селата.

Во 1938 година на денот на парламентарните избори зел учество на демонстрациите, а во 1940 година учествувал во акцијата за пишување пароли во градот, организирана од Месниот комитет на Партијата. Поради тоа бил затворен, но наскоро ослободен поради недостиг на докази. Учествувал во повеќе акции, вперени против Љотиќевската фашистичка организација.

По окупацијата на Македонија во 1941 година учествувал во поедини акции организирани од Партиска организација, како на пример: во уништувањето на архивата на административно-полицискиот апарат на Кралството Југославија, за да не падне во рацете на окупаторот, во собирната акција на храна и облека за воените плници сместени во германскиот логор во Куманово и др. Особена активност пројавува во подготовките за формирањето на првите кумановски партизански одреди - Козјачкиот и Карадачкиот.

На 12 октомври 1941 година станал борец на Карадачкиот партизански одред. Загинал на 14 октомври 1941 година во реонот на селото Белановце при борбата на одредот против многубројната и подобро вооружена бугарска окупаторска војска и полиција.

Наводи
------

1. ↑  Mara Naceva (1979). *Kumanovo i Kumanovsko vo NOV 1941-1942: (materijali od Naučniot sobir održan na 12, 13 i 14 dekemvri 1978 godina)*. Opštinski odbor na Sojuzot na združenijata na borcite od NOV--Kumanovo.
Разни видови месни преработки изложени за продажба
**Месни преработки** – секое месо кое било изменето за да му се подобри вкусот или да му се продолжи трајноста односно употребливоста. При преработување на месото се користи солење, конзерванси, ферментација и димење. Месните преработки вообичаено се прават од свинско или говедско месо, но исто така и живинско месо, но исто така може да содржи дроб или крв. Производи кои се добиваат со месна преработка се сланина, шунка, колбаси, салами, солено говедско, џерки, месо во маст и сосови засновани на месо. Процесот на месна обработка ги вклучува сите процеси кои го менуваат свежото месо со исклучок на едноставните механички процеси како сечење или мелење.

Месната преработка почнала веднаш штом човекот сфатил дека готвењето и солењето ја продолжуваат трајноста на свежото месо. Не е познато кога ова почнало, сепак процесот на солење и сушење бил забележан уште во Стар Египет, додека употребата на снег и мраз им се припишува на Римјаните, а конзерваконзервирање било развиено од Никола Апер кој во 1810 година ја добил иноваторската награда за од француската влада.

Месните преработки и ракот
--------------------------

Меѓународната агенција за истражување на ракот при Светската здравствена организација ги класифицира месните преработки на во Група 1 (канцерогени за луѓето), бидејќи имало доволно докази дека консумирањето на месни преработки предизвикува колоректален рак.

Во извештајот од 2016 година Американскиот институт за истражување на ракот и Светскиот фонд за истражување на ракот изложиле дека консумирањето на месни преработки го зголемува ризикот од рак на желудник.

Наводи
------

1. 1 2  Pearson, A. M.; Tauber, F. W. (2012-12-06). *Processed Meats*. Springer Science & Business Media. ISBN 9789401096928.Introduction
2. ↑  „You might be surprised by what counts as processed meat". *Business Insider*.
3. ↑  „What is processed meat? - BBC News" (англиски). 2015-10-26. Посетено на 2015-11-19.
4. ↑  „IARC Monographs evaluate consumption of red meat and processed meat" (PDF). IARC. 26 October 2015.
5. ↑  „Diet, nutrition, physical activity and stomach cancer" (PDF). American Institute for Cancer Research and World Cancer Research Fund. 21 April 2016. Архивирано од изворникот (PDF) на 2016-04-29. Посетено на 23 April 2016.

Надворешни врски
----------------

* Meat processing technology for small- to medium-scale producers Архивирано на 21 февруари 2018 г. Gunter Heinz, Peter Hautzinger, Food and Agriculture Organization of the United Nations (FAO) Regional Office for Asia and the Pacific (RAP), Bangkok, 2007, ISBN 978-974-7946-99-4
* Pearson, A. M.; Tauber, F. W. (2012-12-06). *Processed Meats*. Springer Science & Business Media. ISBN 9789401096928.Introduction
**Мино Андонов Гавриловски** ( 1894
 во — 15 октомври 1944

 во Долно Свиларе, Скопско) — македонски партизан, борец за слобода на Македонија и учесник во НОВ.

Животопис
---------

Во потрага за подобар живот се доселил во Скопје, каде отворил млекарница. Од крајот нз 1943 година стапил во Народноослбодителното движење. Во 1944 година бил курир меѓу Скопје и Шарпланинскиот одред. Често бил на пат, носејќи доверлива пошта мегу градот и партизаните. На 15 октомври 1944 година, во моментот кога ја носел доверливата пошта за партизаните, бил фатен од балисти на патот кај Долно Свиларе ѝ ѕверски убиен на самото место.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 42. На `|first=` му недостасува `|last=` (help)